text: Sengevaskere er succes i Glostrup
  22 april 2014 kl. 17.27
  Når Sundhedsudvalget i Region Syddanmark mødes tirsdag aften er det blandt andet for at diskutere, om ny teknologi som fx sengevaskere skal tages i brug for at mindske smittefaren. På den anden side af Storebælt har de gode erfaringer med sengevaskere.
  Det ligner bare en stor elevator, men det er faktisk en automatisk sengevasker, der hjælper med at holde bakterieniveauet nede på Glostrup Hospital. Efter 13 minutter i vaskemaskinen er bakterieniveauet langt under, hvad eksperterne anbefaler.
  - Vi har fået rigtig fine resultater ved at få maskiner til at rengøre sengene. Man kan ikke vaske en senge så rent i hånden som en maskine kan, siger Områdeleder på Linned- og beklædningsafdelingen, Laila Thomassen, til TV SYD.
  På Glostrup Hospital har de haft maskinen siden 2006. Maskinen vasker kun ved 60 grader for at skåne lakken på sengens stel. Men temperaturen er høj nok til at vaske sengene rene for smitsomme bakterier. Personalet måler nemlig jævnligt bakterieniveauet.
  